หลั่งในในวันที่ประจำเดือนมาเป็นวันสุดท้าย แต่กินยาคุมฉุกเฉินไปคับ จะท้องมั้ยคับ
สวัสดีค่ะ การมีเพศสัมพันธ์ในช่วงใดๆของเดือนก็ตามมีโอกาสทำให้ตั้งครรภ์ได้ เพียงแต่จะมากน้อยต่างกันไป โดยถ้าเป็นช่วงที่มีประจำเดือน หากเป็นเลือดประจำเดือนจริงๆ โอกาสตั้งครรภ์แทบจะไม่มี เพราะจะเป็นช่วงที่ไม่มีการตกไข่ลงมาแต่อย่างไรก็ตามหากเป็นประจำเดือนภายในวันท้ายๆแล้ว โอกาสตั้งครรภ์ยังมีได้อยู่ จึงอาจมีข้อบ่งชี้การใช้ยาคุมฉุกเฉิน ซึ่งควรรับประทานภายใน 72 ชั่วโมงหลังมีเพศสัมพันธ์ กินให้ครบตามข้างฉลากกำหนด ถ้าได้กินอย่างถูกต้อง ประสิทธิภาพยาอยู่ที่ประมาณ 80-90% ค่ะและควรสังเกตประจำเดือนในรอบถัดไปว่ามาตามปกติหรือไม่ หรือซื้อชุดตรวจครรภ์ทางปัสสาวะมายืนยันอีกครั้ง ให้ผลบวกได้ที่ 10-14 วันหลังปฏิสนธิ ครั้งหน้าควรจะใส่ถุงยางอนามัยหรือกินยาคุมแบบแผงรายเดือนป้องกันไว้ ไม่ควรทำการหลั่งนอก นับวัน หรือกินยาคุมฉุกเฉินเพราะประสิทธิภาพต่ำกว่าค่ะ